Document ID: 32008R0694

PADOMES REGULA (EK) Nr. 694/2008
(2008. gada 8. jūlijs),
ar ko groza Regulu (EK) Nr. 2866/98 attiecībā uz euro maiņas kursu Slovākijai
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 123. panta 5. punktu,
ņemot vērā Komisijas priekšlikumu,
ņemot vērā Eiropas Centrālās bankas atzinumu (1),
tā kā:
(1)
Ar Padomes 1998. gada 31. decembra Regulu (EK) Nr. 2866/98 par maiņas kursu starp euro un to dalībvalstu valūtām, kuras pieņem euro (2), ir noteikti pārrēķina kursi, kas ir spēkā no 1999. gada 1. janvāra.
(2)
Saskaņā ar 2003. gada Pievienošanās akta 4. pantu Slovākija ir dalībvalsts ar izņēmuma statusu Līguma 122. panta nozīmē.
(3)
Ņemot vērā Padomes 2008. gada 8. jūlija Lēmumu 2008/608/EK, saskaņā ar Līguma 122. panta 2. punktu par vienotas valūtas pieņemšanu Slovākijā no 2009. gada 1. janvāra (3) Slovākija ir izpildījusi vienotas valūtas ieviešanai paredzētos nosacījumus, un Slovākijas izņēmuma statuss tiek atcelts no 2009. gada 1. janvāra.
(4)
Euro ieviešanai Slovākijā ir jāpieņem maiņas kurss starp euro un Slovākijas kronu. Noteiktais pārrēķina kurss ir 30,1260 Slovākijas kronas pret 1 euro, kas atbilst šobrīd spēkā esošajam centralizētajam kronas maiņas kursam valūtas maiņas mehānismā (ERM II).
(5)
Tādēļ attiecīgi jāgroza Regula (EK) Nr. 2866/98,
IR PIEŅĒMUSI ŠO REGULU.
1. pants
Regulas (EK) Nr. 2866/98 1. pantā ietvertajā maiņas kursu sarakstā starp Slovēnijas talāram un Somijas markai piemērojamo maiņas kursu iekļauj šādu tekstu:
“= 30,1260 Slovākijas kronas”.
2. pants
Šī regula stājas spēkā 2009. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 8. jūlijā

Labels: 2
18